 Inkasta oo ay murtida wegladu wadaamaha ku ridanayso ceelka xooladhaqatada, haddana beyd waa labada meeris ee is hor yaayaal wal ba waxa uu si qotodheer abwaanku uga faalloonayaa waayaha ay Soomaalidu ku sugnayd: In 1 dhaqaalihii ay waddanka ka soo saaran lahaayeen lagu canshuuro, looguna cagajugleeyo; in 2 loo diido madax-noqosho iyo hoggaaminta dalkooda; in 3 laga xayiro samaysashada qalab farsamaati casri ah, oo ay kamid yihiin kuwo ay ceelasha ku qotaan; in 4 kadib na ay dunida iyo horumarkeeda ka hadhaan; oo 5 kadib na ay farsamaaatiga isgaarsiinta heli waayaan, wararkooda iyo waayahooguna dunida u baahi waayo; in 6 ay hub waaweyn haweystaanna loo diiday; in 7 Soomaalidii dacar la isu mariyey, oo wax haga oo heeryada gumaysiga ka roga Sayidkii gadaashiis ay muddaba laayd; iyo in 8 xaalku ku dambeeyo in la isweydiiyo, waa barta sartu ka qudhuntee, goorta ay Soomaalidu isu soo hiilin doonto, oo dhulalkii laga haystay wadajir u soo ceshan doonto! 